KONTRAKT

PRODUKSJONS- OG SALGSRETTIGHETER

# 1. Partene

Mellom

(designeren) og

(produsenten) er inngått følgende avtale:

# 2. Produktet

Designeren gir produsenten enerett til under avtaletiden å produsere, markedsføre og selge følgende produkt(er) eller produktgrupper:

Designerens ytelsesplikt opphører når begge parter har godkjent produksjonsklar prototyp utarbeidet etter designerens spesifikasjoner.

# 3. Omfanget av produksjons- og salgsrettighetene

Produsenten gis eneretten til å produsere, markedsføre og selge produktet i følgende geografiske områder:

For andre geografiske områder kan designeren gjøre egne avtaler, hvis ikke annet er avtalt mellom partene.

Produsenten kan ikke benytte deler av designerens produkt til andre produkter uten samtykke fra designeren, dersom dette vil utgjøre et inngrep i designerens opphavs-, design- og/eller nærstående rettigheter.

Produsenten innestår for at så vel de forskjellige salgsledd som eventuelle underlisenstakere overholder bestemmelsene i denne kontrakten.

# 4. Honorar

Produsenten plikter å markedsføre avtalegjenstanden i så stor grad som mulig for å sørge for størst mulig omsetning av produktet(ene).

## 4.1 Alternative honoreringsformer

Produsenten skal betale honorar til designeren i henhold til alternativ nedenfor.

1. Et engangsbeløp på kr
2. Royalty med fast prosent på % av merverdiavgiftsgrunnlaget av produktet ved salg til forhandler, det vil si siste ledd før bruker.

Et forskuddsbeløp på kr  samt royalty med fast prosent på % av merverdiavgiftsgrunnlaget for produktet ved salg til forhandler, det vil si siste ledd før bruker.

Ved hver royaltyutbetaling trekker produsenten ifra 20 % av beløpet til nedbetaling av det utbetalte forskuddet.

1. Et engangsbeløp på kr

Beløpet skal ikke avregnes mot andre honorarer og er heller ikke tilbakebetalingspliktig. I tillegg en royalty med en fast prosent på % av merverdiavgiftsgrunnlaget for produktet ved salg til forhandler, det vil si siste ledd før bruker.

Alle honorarer er oppgitt eks. mva.

### 4.2 Tilleggsroyalty ved leasing og nye erstatningsdeler

Dersom produktet leases ut etter nærmere avtale mellom partene, skal det beregnes   
og betales royalty tilsvarende som om produktet blir solgt til veiledende pris eks. mva.

Ved salg av nye erstatningsdeler skal det beregnes og betales royalty med fast prosent på % av merverdiavgiftsgrunnlaget av produktet ved salg til forhandler, det vil si siste ledd før bruker. Med «nye erstatningsdeler» menes nye produktdeler, til produkter omfattet av denne kontrakten, som benyttes til oppussing ved gjensalg.

### 4.3 Forfall for engangs- og forskuddshonorar

Engangs- og forskuddsbeløp i henhold til alternativ a, c og d forfaller til betaling 14 dager etter kontraktsinngåelsen.

**4.4 Terminer og forfall av royalty**

Royalty avregnes i terminer på .... måneder og forfaller til betaling en måned etter utgangen av hver termin. Ved for sen betaling beregnes renter med % pr. år.

Første termin forfaller .

Royaltyoppgavene som innsendes sammen med oppgjøret for vedkommende termin, skal inneholde stykkpris og antall solgte komponenter. Eventuell utskrift fra elektronisk ført regnskap skal vedlegges. Ved årsregnskapets avslutning oversender produsenten revisjonsbekreftet salgsoppgave for forutgående kalenderår. Designeren har rett til å la oppgaven kontrolleres av en revisor han selv oppnevner.

### 4.5 Produksjonsstart, minsteproduksjon og minsteroyalty

Produksjonen forutsettes igangsatt innen ..... ..... .... (dato)

Dersom royaltyinntektene i løpet av et år ikke er nådd opp i kr  pluss merverdiavgift, avregnes dette beløpet som minsteroyalty med forfall en måned etter årets utgang.

Produsentens plikt til å betale minsteroyalty inntrer uavhengig av om produksjonen er igangsatt innen dato som nevnt ovenfor, med mindre årsaken til at produksjonen ikke er igangsatt skyldes omstendigheter utenfor produsentens kontroll (force majeure).

Minsteroyaltybeløpet indeksreguleres årlig etter konsumprisindeksen pr.(dato), første gang  (dato).

### 4.6 Produktet kommer ikke i produksjon

Hvis produktet ikke kommer i produksjon og dette ikke skyldes omstendigheter som kan legges designeren til last, kan produsenten ikke kreve forskuddsbeløpet eller engangsbeløpet tilbakebetalt og heller ikke avregne disse mot andre tilgodehavender hos designeren.

# 5. Særskilt honorar

Arbeid som ikke omfattes av nærværende avtale, eksempelvis produksjons-teknisk tilrettelegging, delelister, tegninger for prislister/brosjyrer, tilrettelegging av/deltakelse i markedsføring og utstillinger m.v., er produsentens ansvar og honoreres designeren særskilt.

# 6. Utlegg

Utenom honoraret betaler oppdragsgiveren designerens eventuelle utgifter til kopiering, telefoner, telefakser, frakt og datakostnader m.v. i henhold til avregning fra designer.

Utgifter til konsulenter, tester/prøver, materialer m.v., reiser og diett, betales av oppdragsgiver i henhold til regning og er betinget av forhåndssamtykke fra oppdragsgiver. Oppdragsgiver må ha saklig grunn for å nekte samtykke. Hvis annet ikke er sagt, dekkes reiser og diett etter statens satser.

Fakturerte utlegg forfaller til betaling 14 dager etter fakturadato.

# 7. Kvalitet, endringer

Innen produksjonen starter, skal designeren ha godkjent produktets kvalitet. Produktet må ikke endres verken i funksjon, materiale, form, farge eller utførelse, uten at designeren har samtykket i endringen. Designeren har til enhver tid anledning til å kontrollere at produktet er kontraktsmessig.

Produsenten står ansvarlig for produktets kvalitet og sikkerhet, sørger for nødvendig testing og offentlig godkjenning der dette er nødvendig. Produsenten vil holde designeren skadesløs for ethvert mulig krav rettet mot designeren på grunnlag av tap eller skader oppstått som følge av feil eller mangler ved produktet.

# 8. Rettslig beskyttelse

Designeren beholder opphavsretten til avtalegjenstanden(e) samt eiendomsretten til sine originaltegninger, skisser m.v., også elektroniske, i overensstemmelse med Lov om opphavsrett til åndsverk, og er også berettiget til i eget navn å søke patent- og designbeskyttelse. Utgiftene til patent- og designsøknader, samt årsavgift for patent- og/eller designbeskyttelse besørges betalt av produsenten og dekkes av ham etter regning.

Produsenten har rett og plikt til å påtale andres bruk av produktet(ene) som innebærer inngrep i opphavsrettigheter, patent- og designrettigheter knyttet til avtalegjenstanden(e), og/eller overtredelse av konkurranserettslige regler. Produsenten har videre rett og plikt til å ta de nødvendige rettslige skritt i denne forbindelse, med mindre dette må anses som økonomisk urimelig byrdefullt for produsenten. Dersom produsenten i enkelt tilfelle på dette grunnlag skulle anse seg ubundet av forpliktelsen til å ta rettslige skritt, skal designeren omgående varsles, og straks gis anledning til å drøfte spørsmålet i møte. Designeren er forpliktet til å bistå produsenten med de nødvendige opplysninger. Saksomkostninger dekkes av produsenten.

Eventuell tilkjent erstatning skal fordeles forholdsmessig mellom designeren og produsenten i henhold til partenes tap.

## 9. Offentliggjørelse — markedsføring

Alt reklamemateriell vedrørende produktet, herunder også annonser og emballasje skal påføres:

"Design: (designerens navn)".

Likeledes skal designeren behørig nevnes i enhver presentasjon av avtalegjenstanden.

Produsenten skal merke hvert eneste produsert eksemplar som bringes i markedet med Copyright Notice utformet i samsvar med de regler som gjelder i henhold til De forente staters Copyright Act.

## 10. Taushetsplikt

Partene har taushetsplikt med hensyn til forretningshemmeligheter, knowhow, planer og produksjonsmetoder som de får kjennskap til via samarbeidet under kontrakten. De er også forpliktet til å utvise den største varsomhet med alle tegninger, beskrivelser, kontrakter, korrespondanse og lignende slik at disse ikke kommer til uvedkommendes kunnskap.

Partene forplikter seg likeledes til å påse at deres ansatte, underleverandører m.v. bevarer slik taushet og iakttar slik varsomhet som ovenfor nevnt.

Pliktene i henhold til første og annet ledd består også etter opphør av nærværende kontrakt.

## 11. Avtalens opphør

### 11.1 Oppsigelse

Produsenten kan si opp nærværende avtale med måneders skriftlig varsel. Oppsigelsen sendes rekommandert.

Dersom produsenten i to år etter hverandre ikke har oppnådd produksjon og salg av enheter svarende til minsteroyaltykravet eller eventuell annen avtalt minsteomsetning, har designeren rett til å si opp kontrakten. Produsentens plikt til å betale allerede opparbeidet minsteroyalty til designeren består, og eventuelt allerede utbetalt minsteroyalty kan ikke kreves tilbakebetalt fra designeren. Dersom produsenten hevder ikke å ha mottatt oppsigelse som er sendt i rekommandert brev, settes skjæringstidspunktet til en uke etter at oppsigelsen er poststemplet. Ved oppsigelse av kontrakten har produsenten rett til å fremstille det antall eksemplarer av produktet som er nødvendig for at produsenten skal kunne oppfylle de kontrakter med tredjemann som er bindende for ham på det tidspunktet produsenten/designeren mottar oppsigelsen.

Eksemplar av produktet som er produsert, men ikke solgt på opphørstidspunktet, har produsenten rett til å selge. Retten er betinget av at salget skjer til ordinær pris og i henhold til bestemmelsene om royalty. Designeren skal på forhånd gis anledning til å kontrollere at produktene er kontraktsmessige i samsvar med avtalens punkt 7.

**11.2 Heving**

Dersom produsenten vesentlig misligholder sine forpliktelser i henhold til nærværende avtale, har designeren rett til å heve kontrakten med umiddelbar virkning. Hevningserklæringen sendes rekommandert.

Produsenten har rett til å selge allerede produserte enheter i henhold til avtalens punkt 3, forutsatt at salg skjer til ordinær pris. Retten er betinget av at designeren på forhånd får utbetalt vederlag i henhold til royaltybestemmelsene som om produktene allerede var solgt. Designeren har rett til å kontrollere produktenes kvalitet i henhold til avtalens punkt 7.

Dersom produsenten hevder ikke å ha mottatt melding om heving som er sendt i rekommandert brev, settes hevingstidspunktet til en uke etter at hevingsmeldingen er poststemplet.

**11.3 Innstilling, konkurs m. v.**

Dersom produksjonen av avtalegjenstanden innstilles, eller produsenten tas under offentlig gjelds- eller akkordbehandling, eller går konkurs, faller utnyttelsesretten vederlagsfritt tilbake til designeren.

**11.4 Retur av tegninger m. v.**

Straks produksjonen er opphørt i henhold til nærværende bestemmelser, skal alle tegninger, modeller og prototyp(er), også elektroniske, returneres vederlagsfritt til rettighetshaveren sammen med foreliggende kopier.

## 12. Erstatningsplikt og begrensninger

Dersom produsenten misligholder sine plikter etter avtalen, har designeren rett til erstatning etter de alminnelige erstatningsrettslige regler. Dersom designeren uaktsomt misligholder sine plikter etter avtalen, kan det kreves erstatning for direkte tap begrenset oppad til minsteroyalty under punkt 4.4.

## 13. Diverse

Etter at produksjonen er kommet i gang, har designeren krav på å mottaeksemplar(er) av avtalegjenstanden(e) vederlagsfritt.

**14. Arv**

Ved død tilfaller designerens rettigheter etter nærværende kontrakt designerens dødsbo.

## 15. Verneting og tvisteløsning

Såfremt partene blir uenige, enten om forståelsen av denne kontrakten eller om utførelsen av arbeidet, og tvisten ikke kan løses ved direkte forhandlinger, kan hver av partene bringe den inn for de ordinære domstoler, i det partene vedtar designerens hjemting som verneting.

Dersom partene i det enkelte tilfelle skulle være enige om dette, kan voldgift benyttes i henhold til reglene i Tvistemålsloven kapittel 32.  
  
  
  
  
  
den  
sted dato  
  
  
Produsenten Designeren  
  
